
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL LIETUVOS KAIMO TINKLO 2024 METŲ VEIKSMŲ PLANO PATVIRTINIMO

2024 m. balandžio 10 d. Nr. 3D-285 
Vilnius


Vadovaudamasis 2021 m. gruodžio 2 d. Europos Parlamento ir Tarybos reglamentu (ES) 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, su paskutiniais pakeitimais, padarytais 2023 m. vasario 15 d. Komisijos deleguotuoju reglamentu (ES) 2023/813, Lietuvos žemės ūkio ir kaimo plėtros 2023–2027 m. strateginiu planu, patvirtintu Europos Komisijos 2022 m. lapkričio 21 d. sprendimu Nr. C(2022)8272, ir vykdydamas Lietuvos kaimo tinklo 2023–2027 metų veiksmų programos, patvirtintos Lietuvos Respublikos žemės ūkio ministro 2023 m. lapkričio 21 d. įsakymu Nr. 3D-759 „Dėl Lietuvos kaimo tinklo 2023–2027 metų veiksmų programos patvirtinimo“, 20.2 papunktį,
t v i r t i n u  Lietuvos kaimo tinklo 2024 metų veiksmų planą (pridedama).



Žemės ūkio ministras	 	    Kęstutis Navickas

PATVIRTINTA
Lietuvos Respublikos žemės ūkio ministro 
2024 m. balandžio 10 d. įsakymu Nr. 3D-285 


LIETUVOS KAIMO TINKLO 2024 METŲ VEIKSMŲ PLANAS

1.	Lietuvos kaimo tinklo 2024 metų veiksmų planas (toliau – Veiksmų planas) yra skirtas suplanuoti prioritetines veiklas ir priemones, kurių įgyvendinimo rezultatai prisidėtų prie kryptingo Lietuvos žemės ūkio ir kaimo plėtros 2023–2027 metų strateginiame plane (toliau – Strateginis planas) ir Lietuvos kaimo plėtros 2014–2020 metų programoje (įgyvendinama iki 2025 m.) Lietuvos kaimo tinklui (toliau – Tinklas) keliamų tikslų siekimo.
2.	Veiksmų plane vartojami sutrumpinimai:
2.1.	Agentūra – Nacionalinė mokėjimo agentūra prie Žemės ūkio ministerijos;
2.2.	BŽŪP – Europos Sąjungos bendroji žemės ūkio politika;
2.3.	EIP – Europos inovacijų partnerystė;
2.4.	Europos BŽŪP tinklas – Europos bendrosios žemės ūkio politikos tinklas;
2.5.	EŽŪFKP – Europos žemės ūkio fondas kaimo plėtrai;
2.6.	LKT, Tinklas – Lietuvos kaimo tinklas;
2.7.	Ministerija – Lietuvos Respublikos žemės ūkio ministerija;
2.8.	Programa, KPP – Lietuvos kaimo plėtros 2014–2020 metų programa;
2.9.	Strateginis planas – Lietuvos žemės ūkio ir kaimo plėtros 2023–2027 metų strateginis planas;
2.10.	Veiksmų programa – Lietuvos kaimo tinklo 2023–2027 metų veiksmų programa;
2.11.	VVGT – Vietos veiklos grupių tinklas.
3.	Veiksmų plane vartojamos sąvokos suprantamos taip, kaip jos apibrėžiamos Reglamente (ES) 2021/1060, Reglamente (ES) 2021/2115, Reglamente (ES) 2021/2116, Žemės ūkio, maisto ūkio ir kaimo plėtros įstatyme, Strateginio plano administravimo taisyklėse, Strateginiame plane ir Veiksmų programoje.
4.	Veiksmų plane numatytos veiklos ir priemonės užtikrina Tinklo įsipareigojimų pagal Strateginį planą ir Programą tinkamą įgyvendinimą, t. y. Veiksmų plane, numatant priemones, atsižvelgiama į siekį užtikrinti savalaikę Tinklo veiklų pagal Strateginį planą įgyvendinimo pradžią ir į sklandų veiklų, susijusių su Programa, užbaigimą (pavyzdžiui, atsižvelgiama į LKT narių įsipareigojimus užbaigti ankstesniais Programos įgyvendinimo metais prisiimtus įsipareigojimus įgyvendinti LKT nariams skirtus projektus).
5.	Veiklų, susijusių su Veiksmų programoje numatyta 7-a temine sritimi „Pasirengimas BŽŪP po 2027 m.“, 2024 metais įgyvendinti neplanuojama.
6.	Veiksmų planas įgyvendinamas LKT Sekretoriato ir LKT narių iniciatyva.
7.	Prie Veiksmų plano įgyvendinimo LKT nariai prisideda įgyvendindami projektus pagal Programos priemonės „Techninė pagalba“ veiklos srities „Lietuvos kaimo tinklas“ įgyvendinimo taisykles, skirtas renginių komunikacijos priemonėms, bei projektus pagal Strateginio plano techninės paramos veiklos srities „Lietuvos kaimo tinklas“ įgyvendinimo taisykles. 
8.	LKT narių įgyvendinami projektai savo turiniu prisideda prie skirtingų Veiksmų plano veiklų.
9.	2024 m. Veiksmų plane numatytos šios 2024 metų prioritetinės veiklų sritys:
9.1.	Informacijos mainų tarp LKT narių skatinimas ir sąlygų šiems mainams vykti užtikrinimas;
9.2.	Skirtingiems žemės ūkio sektoriams ir sritims, įskaitant kaimo plėtrą, atstovaujančių LKT narių aktyvumo skatinimas, įtraukiant juos į Tinklo veiklas;  
9.3.	Gerųjų Programos projektų pavyzdžių atrankos organizavimas ir viešinimas bei pasirengimas Strateginio plano projektų gerųjų pavyzdžių atrankos organizavimui;
9.4.	Bendradarbiavimas su Europos BŽŪP tinklu ir kitais ES valstybių narių nacionaliniais kaimo tinklais veiklų ir priemonių įgyvendinimo klausimais.
10.	Veiksmų planas keičiamas žemės ūkio ministro įsakymu.
	2024 M. VEIKLOS IR PRIEMONĖS PAGAL LIETUVOS ŽEMĖS ŪKIO IR KAIMO PLĖTROS 2023–2027 METŲ STRATEGINĮ PLANĄ
(Teminių sričių ir veiklų dėstymo struktūra ir jų numeriai atitinka nurodytuosius Veiksmų programos 1 priede)

	Nr.
	Priemonė
	Įgyvendinimo laikotarpis
	Veiksmų iniciatorius
	Tikslinė grupė
	Siektini rodikliai

	1. TEMINĖ SRITIS – GEROJI STRATEGINIO PLANO ĮGYVENDINIMO PRAKTIKA

	I veikla – Informacijos apie gerąją praktiką ir veiksmus, įgyvendinamus arba remiamus pagal Strateginį planą, rinkimas, analizė ir sklaida. Žemės ūkio ir kaimo plėtros pokyčių, svarbių siekiant konkrečių Strateginių planų reglamento 6 straipsnio 1 dalyje išdėstytų BŽŪP tikslų, analizė.

	1.1. 
	Strateginio plano projektų gerųjų pavyzdžių atrankos modelio tobulinimas, atliekant atrankos proceso organizavimo peržiūrą.
	I–IV ketv.
	Sekretoriatas, Agentūra
	LKT nariai, projektų vykdytojai 
	1 vnt.

	1.2. 
	Apklausų, susijusių su Strateginio plano tikslų įgyvendinimu ir Tinklo veiklomis, įskaitant jų tobulinimą, organizavimas.
	I–IV ketv.
	Sekretoriatas
	LKT nariai
	2 vnt.

	1.3.
	Darbo grupės, skirtos projektų gerųjų pavyzdžių atrankos modelio ir susijusiems klausimams aptarti, susitikimų organizavimas.
	I–IV ketv.
	Sekretoriatas
	Agentūra, LKT nariai
	3 vnt.

	1.4.
	LKT interneto svetainės www.kaimotinklas.lt informacinio, vizualinio turinio kūrimas ir skelbimas.
	I–IV ketv. 
	Ministerija, Sekretoriatas
	LKT nariai, galimi pareiškėjai, paramos gavėjai, kitos su Strateginio plano įgyvendinimu susijusios suinteresuotos šalys
	Ne mažiau kaip 50 vnt. publikuotų naujienų ir  svetainės teminių skilčių atnaujinimo veiksmų

	1.5.
	LKT periodinių naujienlaiškių rengimas ir platinimas.
	I–IV ketv. 
	Sekretoriatas
	
	Ne mažiau kaip 8 vnt.

	1.6. 
	Renginių, skirtų pristatyti ir aptarti Lietuvos žemės ūkio ir kaimo plėtros 2023–2027 m. strateginio plano (SP) intervencinių priemonių ir susijusių teisės aktų įgyvendinimo taisyklių aktualijas, organizavimas.
	I–IV ketv. 
	Sekretoriatas
	
	4 vnt.

	1.7.
	Baltijos regiono šalių kaimo plėtros direktorių susitikimo, skirto aptarti Strateginio plano įgyvendinimo aktualijas, organizavimas.
	II ketv.
	Ministerija, 
Sekretoriatas
	Baltijos regiono šalių žemės ūkio ministerijų atstovai
	1 vnt.

	2. TEMINĖ SRITIS – ADMINISTRACINIŲ GEBĖJIMŲ, STEBĖSENOS IR VERTINIMO PAJĖGUMŲ STIPRINIMAS

	II veikla – Strateginį planą administruojančių institucijų ir kitų subjektų, dalyvaujančių įgyvendinant Strateginį planą, administracinių gebėjimų stiprinimas, įskaitant stebėsenos ir vertinimo proceso pajėgumų stiprinimą.

	2.1.
	Vertinimo gebėjimų stiprinimui skirtų mokymų organizavimas.
	IV ketv. 
	Sekretoriatas, Europos BŽŪP tinklo Vertinimo pagalbos tarnyba
	LKT nariai, kitos su Strateginio plano įgyvendinimu susijusios suinteresuotos šalys
	1 vnt.

	2.2.
	Aktualijų ir kitos su SP stebėsenos ir vertinimo procesais susijusios informacijos rengimas, skelbimas, atnaujinimas  LKT interneto svetainėje  (informacinės rubrikos, skiltys, straipsniai, priedai ir kt.).
	I–IV ketv. 
	
Sekretoriatas
	LKT nariai, galimi pareiškėjai, paramos gavėjai, kitos su Strateginio plano įgyvendinimu susijusios suinteresuotos šalys
	Pagal poreikį

	2.3.
	Informacijos Tinklo nariams ir suinteresuotiems žemės ūkio ir kaimo plėtros dalyviams apie numatytas konsultacijas ir galimybes konsultuotis sklaida LKT svetainėje (skilties, skirtos informacijai apie galimas konsultacijas žemės ūkio ir kaimo plėtros dalyviams, atnaujinimas).
	I–IV ketv.
	
	
	

	
2.4.
	Informacinių pranešimų, susijusių su Stebėsenos komiteto veikla, stebėsenos ir vertinimo rezultatais, rengimas ir skelbimas LKT svetainėje.
	
I–IV ketv.
	
	
	

	
2.5.
	Teminių LKT renginių, skirtų atliktiems SP vertinimų rezultatams pristatyti, organizavimas.
	
I–IV ketv.
	
	
	

	3. TEMINĖ SRITIS – KEITIMASIS PATIRTIMI IR MOKYMASIS TARPUSAVYJE

	III veikla – informacinių, Tinklo vykdomos komunikacijos priemonėms įgyvendinti skirtų platformų kūrimas, forumų ir renginių organizavimas, siekiant sudaryti palankesnes sąlygas suinteresuotiesiems subjektams keistis patirtimi ir mokytis tarpusavyje, be kita ko, kai aktualu, keistis informacija su trečiųjų valstybių tinklais.

	3.1.
	Mokymų, skirtų konsultantų profesinių ir bendrųjų kompetencijų tobulinimui, organizavimas.
	IV ketv.
	Sekretoriatas, LKT nariai
	Su Strateginio plano įgyvendinimu susijusios tikslinės grupės (pvz., žemės ūkio srities konsultantai, Vietos veiklos grupės (VVG), įskaitant VVGT), projektų vykdytojai
	Pagal poreikį

	3.2.
	LKT narių projektinėms veikloms įgyvendinti skirtų taisyklių parengimas ir keitimai. 
	I–IV ketv.
	Sekretoriatas
	
	1 vnt.

	3.3.
	Galimybių organizuoti dvišalius/daugiašalius susitikimus tarp skirtingų ES šalių tinklų sudarymas. 
	I–IV ketv.
	
	
	1 vnt.

	3.4.
	Teminių skilčių LKT interneto svetainėje www.kaimotinklas.lt atnaujinimas aktualiais teisės aktais ir papildomais informacijos šaltiniais.
	I–IV ketv.
	
	
	1 vnt.

	4. TEMINĖ SRITIS – BENDRADARBIAVIMO VEIKLŲ SKATINIMAS

	IV veikla – Informacijos apie bendradarbiavimo galimybes rinkimas ir palankesnių sąlygų jos sklaidai sudarymas, taip pat finansuojamų struktūrų ir projektų, pavyzdžiui, Reglamento (ES) 2021/1060 33 straipsnyje nurodytų vietos veiklos grupių, Europos inovacijų partnerystės (EIP) žemės ūkio našumo ir tvarumo srityje veiklos grupių, taip pat lygiaverčių struktūrų ir projektais vystomos tinklaveikos bei bendradarbiavimo iniciatyvų tarp minėtų struktūrų skatinimas.

	4.1.
	Informacijos apie ES ir nacionalinio lygmens renginius ir kitas iniciatyvas, taip pat aktualijų apie bendradarbiavimo galimybes rengimas ir skelbimas Tinklo interneto svetainėje (interaktyviame veiklų kalendoriuje, naujienų ir kitose skiltyse).
	I–IV ketv.
	Sekretoriatas
	LKT nariai, VVG, EIP ir kitos su jų veikla susijusios suinteresuotos grupės, taip pat su Strateginio plano įgyvendinimu susijusios suinteresuotos šalys
	1 vnt.

	5. TEMINĖ SRITIS – INOVACIJŲ SKATINIMAS IR ŽŪŽIS DALYVIŲ ĮTRAUKIMAS

	V veikla – Inovacijų skatinimas ir pagalba įtraukiant visas suinteresuotąsias šalis į keitimosi žiniomis ir žinių kūrimo procesą (ŽŪŽIS).

	5.1.
	LKT nuotolinių renginių organizavimas EIP priemonės aktualijoms ir įgyvendintiems projektams pristatyti.
	I–IV ketv. 
	Sekretoriatas
	LKT nariai, galimi pareiškėjai, paramos gavėjai, kitos su Strateginio plano įgyvendinimu susijusios suinteresuotos šalys
	Pagal poreikį

	5.2.
	ŽŪŽIS dalyviams skirtų teminių renginių organizavimas, pristatant su ŽŪŽIS įgyvendinimu susijusias aktualijas, įskaitant intervencines priemones, numatytas Strateginiame plane.
	II–IV ketv. 
	Sekretoriatas
	
	Pagal poreikį

	5.3 
	Inovacijų žemės ūkio srityje populiarinimo renginių organizavimas.
	II–IV ketv. 
	Sekretoriatas, LKT nariai
	
	Pagal poreikį (ne mažiau kaip 1 vnt.)

	6. TEMINĖ SRITIS – KITOS ES FINANSUOJAMOS STRATEGIJOS IR BENDRADARBIAVIMO TINKLAI

	VI veikla – Sąsajų su kitomis Sąjungos finansuojamomis strategijomis ar tinklais kūrimas.

	6.1.
	Keitimasis aktualia informacija su institucijomis ir organizacijomis, koordinuojančiomis kitas ES finansuojamas programas, apie galimybes dalyvauti minėtose programose.
	I–IV ketv. 
	Sekretoriatas
	LKT nariai, socialiniai partneriai, valdžios institucijos, kitos su Strateginio plano įgyvendinimu susijusios suinteresuotos šalys, galimi pareiškėjai, paramos gavėjai, plačioji visuomenė
	Pagal poreikį

	6.2.
	Informacijos ir aktualijų, susijusių su kitomis ES finansuojamomis programomis (pvz., „Europos Horizontas“) bei kitomis iniciatyvomis, susijusiomis su žemės ūkio srities inovacijų sklaida, diegimu ir plėtra, viešinimas LKT interneto svetainėje.
	I–IV ketv.
	Sekretoriatas
	
	Pagal poreikį (ne mažiau kaip 4 vnt.)

	8. TEMINĖ SRITIS – BENDRADARBIAVIMAS SU EUROPOS BŽŪP TINKLU

	VIII veikla – Dalyvavimas Europos BŽŪP tinklo veikloje ir prisidėjimas prie jos.

	8.1.
	Informacijos, susijusios su LKT veikla (angl. Common Network Statistics), rengimas ir teikimas Europos BŽŪP tinklui. 
	I–IV ketv.
	Europos BŽŪP tinklas
	Nacionaliniai BŽŪP tinklai
	1 vnt.

	8.2. 
	LKT atstovavimas Europos BŽŪP tinklo valdymo organų posėdžiuose, ES kaimo tinklų metiniuose susitikimuose, darbo grupėse, teminiuose renginiuose ir kitose iniciatyvose.
	I–IV ketv.
	Europos BŽŪP tinklas
	Nacionaliniai BŽŪP tinklai
	2 vnt.

	8.3.
	LKT atstovavimas regioninio nacionalinių kaimo tinklų bendradarbiavimo susitikimuose Nordic–Baltic.  
	I–IV ketv.
	Europos BŽŪP tinklas
	Nacionaliniai BŽŪP tinklai
	8 vnt.

	8.4. 
	ES nacionalinių kaimo tinklų susitikimo organizavimas.
	III ketv.
	Sekretoriatas, Europos BŽŪP tinklas
	Nacionaliniai BŽŪP tinklai
	1 vnt.

	2024 M. VEIKLOS IR PRIEMONĖS, SUSIJUSIOS SU LIETUVOS KAIMO PLĖTROS 2014–2020 M. PROGRAMOS ĮGYVENDINIMU
(Veiklų numeriai atitinka nurodytus Lietuvos kaimo tinklo 2016–2020 metų veiksmų programos 1 priede)

	Nr.
	Priemonė
	Įgyvendinimo laikotarpis
	Veiksmų iniciatorius
	Tikslinė grupė
	Siektini rodikliai

	1. VEIKLA – KOMUNIKACIJA APIE KAIMO PLĖTRĄ

	
1.1.
	LKT narių komunikacijos projektuose sukurti produktai (teminiai renginiai, renginiai „Atviras ūkis“, KPP viešinimo akcijos, virtualūs gerųjų kaimo plėtros pavyzdžių turai, audiovizualinė produkcija, elektroniniai leidiniai ir kt.).
	
I–IV ketv. 
	
LKT nariai
	LKT nariai, galimi pareiškėjai, paramos gavėjai, kitos su Strateginio plano įgyvendinimu susijusios suinteresuotos šalys
	Pagal įgyvendintus projektų rezultatus
(ne mažiau kaip 5 vnt. teminių ir 3 vnt. „Atviras ūkis“ renginių, 3 vnt. KPP viešinimo akcijų, 5 vnt. virtualių turų, 5 vnt. audiovizualinės produkcijos, 2 vnt. elektroninių leidinių)

	2. VEIKLA – PROJEKTŲ GERŲJŲ PAVYZDŽIŲ PAGAL VISUS KPP PRIORITETUS RINKIMAS

	2.1.
	Gerosios praktikos pavyzdžių, įgyvendinant pagal Programą remiamus projektus, paraiškų rengimas ir teikimas Europos BŽŪP tinklui.
	I–IV ketv.
	Europos BŽŪP tinklas
	Nacionaliniai BŽŪP tinklai
	1 vnt.

	6. VEIKLA – PARAMA INOVACIJOMS IR EIP VEIKLOS GRUPIŲ ORGANIZAVIMUI, INFORMACIJOS APIE EIP SKLAIDA

	6.1.
	Informacijos apie Lietuvos EIP veiklos grupių veiklą atnaujinimas LKT interneto svetainėje.
	I–IV ketv.
	Sekretoriatas
	LKT nariai, galimi pareiškėjai, paramos gavėjai, kitos su Strateginio plano įgyvendinimu susijusios suinteresuotos šalys
	Pagal poreikį


___________________________

